রফিকুল ইসলাম কামাল :: দুয়ারে কড়া নাড়ছে সিলেট সিটি করপোরেশনের (সিসিক) চতুর্থ নির্বাচন। আগামী ৩০ জুলাই অনুষ্ঠিতব্য সেই নির্বাচন প্রথমবারের মতো দলীয় প্রতীকে অনুষ্ঠিত হবে। তাই মেয়র পদে প্রতিদ্বন্দ্বিতা করতে আগ্রহী রাজনৈতিক নেতারা তাদের দলের শীর্ষপর্যায়ের দিকে চেয়ে আছেন। এবার আওয়ামী লীগ থেকে মেয়র পদে কে মনোনয়ন পাচ্ছেন, তা এখনও চূড়ান্ত হয়নি। তবে বিভিন্ন সূত্রের আভাস, সাবেক সিটি মেয়র বদর উদ্দিন আহমদ কামরানই দলের সবুজ সংকেত পেতে যাচ্ছেন।